**Πρόσκληση Υποβολής Αιτήσεων για τους φοιτητές που επιθυμούν να πραγματοποιήσουν Πρακτική Άσκηση την περίοδο του χειμερινού εξαμήνου του Ακαδημαϊκού Έτους 2023-2024 του προγράμματος σπουδών Τεχνολογίας Τροφίμων ( ΤΕΤΡΟ)**

**Προθεσμία από 19/09/23 έως 22/09/2023 και από 23/9/23 έως 30/9/2023**

**Καλαμάτα 18/09/2023**

Η Πρακτική Άσκηση είναι μάθημα σύμφωνα με τον οδηγό σπουδών και προσφέρει μία σημαντική δυνατότητα ανάπτυξης δεξιοτήτων και απόκτησης εργασιακής εμπειρίας, προκειμένου να προετοιμαστούν οι φοιτητές για την πρόσβασή τους στην αγορά εργασίας.

**Τα στάδια για τη συμμετοχή των φοιτητών στην πρακτική άσκηση**

1. Πρόσκληση υποβολής αιτήσεων από το Τμήμα.
2. Εμπρόθεσμη υποβολή αίτησης, κατάθεση όλων των δικαιολογητικών και επιλογή των φορέων εκ μέρους των φοιτητών στην γραμματεία του τμήματος είτε με φυσικό φάκελο είτε με ηλεκτρονικό ταχυδρομείο (fst-secr@uop.gr)
3. Έγκριση των αιτήσεων από την Επιτροπή Πρακτικής Άσκησης σύμφωνα με τα κριτήρια του Τμήματος (βλ. παρακάτω) και ορισμό επιβλεπόντων εκπαιδευτικών
4. Αποστολή των συμβάσεων και τετραδίων πρακτικής άσκησης στους φοιτητές.
5. Υπογραφή των συμβάσεων από τους φοιτητές, από τους φορείς τους και ενημέρωση του συστήματος «ΕΡΓΑΝΗ».
6. Αποστολή ενός υπογεγραμμένου αντιγράφου ( από όλους) της σύμβασης στην γραμματεία του τμήματος.
7. Μετά την ολοκλήρωση της πρακτικής άσκησης πρέπει να αποσταλούν στην γραμματεία συμπληρωμένο το τετράδιο πρακτικής άσκησης από τον φοιτητή και τον υπεύθυνο του φορέα του καθώς και μία βεβαίωση του φορέα που βεβαιώνει το διάστημα υλοποίησης της πρακτικής.

**Υποχρεωτικές και Αναγκαίες Προϋποθέσεις για πραγματοποίηση Π.Α**.

Τα κριτήρια επιλεξιμότητας αιτήσεων καθορίζονται στον Οδηγό Σπουδών και Κανονισμό Πρακτικής Άσκησης του Τμήματος. Αναλυτικότερα δεκτές γίνονται αιτήσεις εφόσον ο/η φοιτητής/τρια:

* Βρίσκεται στο 8 ή μεγαλύτερο εξάμηνο σπουδών
* Έχει εξετασθεί επιτυχώς στα 2/3 των συνολικών μαθημάτων
* Έχει εξεταστεί επιτυχώς σε όλα τα μαθήματα ειδικότητας

**Απαραίτητα δικαιολογητικά**

* Αίτηση για πραγματοποίηση πρακτικής άσκησης (<https://fst.uop.gr/el/praktiki-askisi/entypa-praktikis-askisis>)
* Βεβαίωση Αποδοχής Απασχόλησης του Φορέα ΠΑ, για το συγκεκριμένο χρονικό διάστημα, το πρότυπο έγγραφο βρίσκεται εδώ : <https://fst.uop.gr/el/praktiki-askisi/entypa-praktikis-askisis>.
* Βεβαίωση της Γραμματείας του Τμήματος φοίτησης, ότι ο/η αιτών/ουσα πληροί τις προϋποθέσεις για πραγματοποίηση ΠΑ ή Αναλυτική Βαθμολογία Σπουδών Φοιτητή ( θα τοποθετηθεί στον φάκελο από την γραμματεία του τμήματος )

Σημειώνεται ότι οι φοιτητές καλούνται να εγγραφούν στο μάθημα «ΠΡΑΚΤΙΚΗ ΑΣΚΗΣΗ ΧΕΙΜΕΡΙΝΟ ΕΞΑΜΗΝΟ 202-24» που έχει δημιουργηθεί στο e-class του Πανεπιστημίου (<https://eclass.uop.gr/courses/FST163/>), ακόμη το σημείο της αίτησης και της βεβαίωσης του φορέα που αναφέρετε στο πρόγραμμα ΕΣΠΑ πρέπει να το αφήσουν κενό ( δεν υπάρχει πρόγραμμα ΕΣΠΑ στην συγκεκριμένη περίοδο).

Στην πρόσκληση υπάρχουν δύο ημερομηνίες υποβολής αιτήσεων . Με το πέρας της πρώτης προθεσμίας όσες αιτήσεις υπάρχουν που επιθυμούν να ξεκινήσουν από την 01/10 ( θα πρέπει να το αναφέρουν με σημείωση στην αίτησή τους ) και θα εγκριθούν θα συνταχθούν οι συμβάσεις και θα αποσταλούν. Οι υπόλοιπες αιτήσεις που θα εγκριθούν θα τους αποσταλούν συμβάσεις για έναρξη μετά τις 15/10 και ανάλογα με την πρόθεση του κάθε φοιτητή. Όποιος φοιτητής έχει ήδη αποστείλει αίτηση πρέπει απλά να στείλει ένα ηλεκτρονικό μήνυμα στην γραμματεία για το πότε θέλει να ξεκινήσει.

**Επιτροπή Πρακτικής Άσκησης**

Μέλη:

Κουτρουμπής Φώτιος Πρόεδρος

Βαρζάκας Θεόδωρος μέλος

Ρεκούμη Κωνσταντίνα μέλος

Αναπληρωματικά μέλη:

Τσαγκάρη Σταυρούλα Αν Πρόεδρος

Σπηλιόπουλος Ιωακείμ Αν Μέλος

Καπόλος Ιωάννης Αν Μέλος

Μέλη:

Υπεύθυνος/η Γραμματείας

Αγγελοπούλου Ευγενία